b'\n_START_ARTICLE_\nZigopetalas\n_START_SECTION_\nPrie\xc5\xbei\xc5\xabra\n_START_PARAGRAPH_\n\xc5\xa0ie augalai auginami giliuose vazonuose, nes j\xc5\xb3 \xc5\xa1akn\xc5\xb3 sistema labai ve\xc5\xa1li. Jie tinka vidutinio dyd\xc5\xbeio med\xc5\xbeio \xc5\xbeiev\xc4\x97s gabaliukai, 20% perlito ir tur\xc4\x97t\xc5\xb3 b\xc5\xabti persodinami kas 2-3 metai pavasar\xc4\xaf. Jiems patinka \xc5\xa1iek tiek r\xc5\xabg\xc5\xa1tokas substratas. Cimbidiams skirtas substratas puikiai tiks ir zigopetalams._NEWLINE_Zigopetalams reikalingas 50-60% dr\xc4\x97gm\xc4\x97. Saul\xc4\x97ta, bet nuo tiesiogin\xc4\x97s saul\xc4\x97s \xc5\xa1viesos apsaugota vieta. Lapai da\xc5\xbeniausiai b\xc5\xabna gelsvai \xc5\xbeali jei augalas gauna pakankamai \xc5\xa1viesos. Ta\xc4\x8diau jiems reikia ma\xc5\xbeiau \xc5\xa1viesos nei cimbid\xc5\xbeiams. O jei \xc5\xa1viesos gauna per daug- j\xc5\xb3 lapai pagelsta ir nudega. Augalai taip pat nekraus \xc5\xbeied\xc5\xb3 jei negaus pakankamai \xc5\xa1viesos. Tamsiai \xc5\xbeali lapai rodo, jog augalas negauna pakankamai \xc5\xa1viesos. Sen\xc5\xb3 lap\xc5\xb3 galiukai da\xc5\xbeniausiai paruduoja- tai yra visi\xc5\xa1kai normalu._NEWLINE_\xc5\xa0ios orchid\xc4\x97jos gali pak\xc4\x99sti ir 40\xc2\xb0C kar\xc5\xa1t\xc4\xaf jei yra sudarytos pakankamos dr\xc4\x97gm\xc4\x97s s\xc4\x85lygos. Optimali temperat\xc5\xabra, kurioje auginamas zigopetalas yra 21-26\xc2\xb0C dienos metu ir 6-8\xc2\xb0C nakties metu. Kai kurie augintojai teigia, jog jie gali i\xc5\xa1tverti ir temperat\xc5\xabr\xc4\x85 netolim\xc4\x85 nuliui. Ta\xc4\x8diau esant itin dideliam kar\xc5\xa1\xc4\x8diui- augalas gali numesti \xc5\xbeied\xc5\xb3 pumpurus. O toks dienos temperat\xc5\xabr\xc5\xb3 skirtumas yra b\xc5\xabtinas, kad augalas gal\xc4\x97t\xc5\xb3 krauti \xc5\xbeiedus ir \xc5\xbeyd\xc4\x97ti. Esant pastoviai temperat\xc5\xabrai augalas papras\xc4\x8diausiai ne\xc5\xbeyd\xc4\x97s.'